OpenLLM-France/wikimedia huggingface dataset:
# 1,2-Diclorotetrafluoroetà

1,2-diclorotetrafluoroetà, R-114 o CFC-114 és un clorofluorocarboni (CFC) amb fórmula molecular ClF2CCF2Cl. El seu principal ús ha estat com un refrigerant. És un gas no inflamable amb una olor dolça com el cloroform. El seu punt crític passa en 145,6 °C i 3,26 MPa. Quan es pressuritza o es refreda, és un líquid incolor. Està inscrit en el Panell Intergovernamental sobre Canvi Climàtic en la llista de productes químics que esgoten la capa d'ozó, i es classifica com a classe 1 en el Protocol de Montreal; grup 1 de substàncies que esgoten la capa d'ozó.
Quan s'utilitza com un refrigerant, el CFC-114 es classifica com un refrigerant a pressió mitjana. La Marina dels EUA utilitza R-114 en els seus refrigeradors centrífugs amb preferència a R-11 per evitar fuites d'aire i d'humitat en el sistema. Mentre que l'evaporador d'un refrigerador de R-11 carregada treballa al buit durant el seu funcionament, l'evaporador R-114 treballa a aproximadament 0 psig de pressió.

## Referències

* ↑ Class I Ozone-depleting Substances, United States Environmental Protection Agency, <http://www.epa.gov/ozone/science/ods/classone.html>. Consulta: May 11, 2012

## Enllaços externs

* Material Safety Data Sheet Arxivat 2008-12-07 a Wayback Machine.
* CDC - NIOSH Pocket Guide to Chemical Hazards
# 49a edició dels Premis Sant Jordi de Cinematografia

La gala de la 49a edició dels Premis Sant Jordi de Cinematografia va tenir lloc el 25 d'abril de 2005. Com en anys anteriors, un jurat presidit per Manuel Arranz i compost per diversos crítics i periodistes cinematogràfics de Barcelona va decidir mitjançant votació els qui eren els destinataris dels premis Sant Jordi que Ràdio Nacional d'Espanya-Ràdio 4 (RNE) concedeix anualment al cinema espanyol i estranger en els diferents apartats competitius i que en aquesta edició distingien a les pel·lícules estrenades al llarg de l'any 2004. Aquest sistema d'elecció fa que aquests guardons estiguin considerats com un reconeixement de la crítica barcelonina, i a més és un dels premis cinematogràfics més antics de Catalunya.
La gala es va celebrar al Palau de la Música Catalana. Fou presentada per Olga Viza i Daniel Domenjó i retransmesa per La 2.

## Premis Sant Jordi
### Premis competitius

| Categoria | Premiat | Labor premiada |
| Millor pel·lícula espanyola | Mar adentro | Pel·lícula |
| Millor actor en pel·lícula espanyola | Javier Bardem | Mar adentro |
| Millor actriu en pel·lícula espanyola | Mabel Rivera | Mar adentro |
| Millor ópera prima | desert | Pel·lícula |
| Millor película estrangera | 2046 Kill Bill | Pel·lícula |
| Millor actor en película estrangera | Bill Murray | Lost in Translation |
| Millor actriu en pel·lícula estrangera | Scarlett Johansson | Lost in Translation Girl with a Pearl Earring |

### Premis honorífics

| Categoria | Premiat | Labor premiada |
| Premi a la trajectòria professional | Manoel de Oliveira | Trajectòria cinematogràfica |
| Premi especial del Jurat | Escola Superior de Cinema i Audiovisuals de Catalunya (ESCAC) Verónica Forqué | |

## Roses de Sant Jordi

Una vegada més es van lliurar les dues roses de Sant Jordi, premis concedits per votació popular entre els oïdors de Ràdio 4 seguidors del programa Va de cine de Conxita Casanovas, que recompensen a les que el públic considera millors pel·lícules nacional i estrangera.
| Categoria | Premiat |
| Millor pel·lícula espanyola | Mar adentro |
| Millor pel·lícula estrangera | Les choristes |

## Referències

* ↑ Els premis Sant Jordi de cinema es rendeixen al fenomen "Mar adentro'", cmma.cat, 17 de gener de 2005
* ↑ Amenábar recibe el Premio Sant Jordi de cine por 'Mar adentro', El País, 26 d'abril de 2005

## Vegeu també

* XIX Premis Goya
* Fotogramas de Plata 2004
* Medalles del Cercle d'Escriptors Cinematogràfics de 2004
* XIV Premis de la Unión de Actores
* III Premis Barcelona de Cinema
* XIV Premis Turia

## Enllaços externs

* Premis Sant Jordi 2005 a IMDB
# Abaucourt-Hautecourt

Abaucourt-Hautecourt és un municipi francès situat al departament del Mosa i a la regió del Gran Est. L'any 2007 tenia 101 habitants.

## Demografia
### Població

El 2007 la població de fet d'Abaucourt-Hautecourt era de 101 persones. Hi havia 44 famílies, de les quals 12 eren unipersonals (4 homes vivint sols i 8 dones vivint soles), 8 parelles sense fills, 16 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 44 eren l'habitatge principal de la família, 3 eren segones residències i 5 estaven desocupats. 46 eren cases i 6 eren apartaments. Dels 44 habitatges principals, 37 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 9 en tenien quatre i 28 en tenien cinc o més. 39 habitatges disposaven pel capbaix d'una plaça de pàrquing. A 20 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Abaucourt-Hautecourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 8 | 65 a 69 | 8 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 12 | 45 a 49 | 4 |
| 12 | 40 a 44 | 4 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 4 |
| 4 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 12 | 5 a 9 | 12 |
| 4 | 0 a 4 | 0 |

## Economia

El 2007 la població en edat de treballar era de 63 persones, 52 eren actives i 11 eren inactives. De les 52 persones actives 47 estaven ocupades (24 homes i 23 dones) i 5 estaven aturades (4 homes i 1 dona). De les 11 persones inactives 3 estaven jubilades, 5 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils i 1 d'una empresa d'hostatgeria i restauració.
Dels 2 establiments de servei als particulars que hi havia el 2009, 1 era un taller de reparació d'automòbils i de material agrícola i 1 restaurant.
L'any 2000 a Abaucourt-Hautecourt hi havia 10 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Abaurrepea

Abaurrepea (en basc, oficialment bilingüe Abaurrepea/Abaurrea Baja) és un municipi de Navarra, a la comarca d'Auñamendi, dins la merindad de Sangüesa.

## Demografia

Evolución demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 48 | 45 | 47 | 47 | 49 | 46 | 44 | 42 | 41 | 40 | 39 |
| Fonts: Abaurrepea/Abaurrea Baja i Institut d'Estadística de Navarra |||||||||||

## Enllaços externs

* http://www.cfnavarra.es/estadistica - Institut d'estadística de Navarra
* http://idena.navarra.es/ - Infraestuctura de Dades Espacials de Navarra
# Abaucán

L'Abaucán és un riu de l'Argentina que travessa les províncies de Catamarca i La Rioja, en zones de molt baixa precipitació pluvial. La seua conca total abasta 28.300 km². El cabal de l'Abaucán depèn quasi exclusivament de les precipitacions nivals de la Serralada dels Andes.
# Acer grandidentatum

Acer grandidentatum és una espècie de planta amb flors del gènere Acer dins la família de les sapindàcies (Sapindaceae). És un arbre natiu de l'oest dels Estats Units i del nord de Mèxic.

## Descripció

És un petit arbre de fulla caduca i de mida mitjana que assoleix una grandària de fins a 10-15 m d'altura i un tronc de 20-35 cm de diàmetre. L'escorça és de color marró fosc a gris, amb fissures estretes i les vores planes creant plaques com escames, és fina i es fa malbé fàcilment. Les fulles són oposades, simples de 6 - 12 cm de llarg i ampli, amb tres a cinc lòbuls profunds, tres dels lòbuls són grans i dos petits (no sempre presents) en la base de la fulla, els tres lòbuls principals tenen 3-5 lòbuls petits subsidiaris. Les fulles es tornen de color groc daurat a vermell a la tardor (aquest tret és menys fiable a les zones més càlides).
Les flors apareixen amb les primeres fulles, a mitjan primavera, i es produeixen en corimbes de 5-15 flors de color groc-verd al voltant de 4-5 mm de diàmetre, sense pètals. El fruit és una sàmara doble (amb dues llavors alades unides en la base), de color verd i vermell-rosa, que es torna a marró a la tardor, la llavor és globosa, de 7-10 mm, amb una sola ala de 2-3 cm de llarg.

## Distribució i hàbitat

Comunament creix en terres de pedra calcària, però es pot adaptar a una àmplia gamma de terres ben drenats, des de sorra a les argiles i fins i tot a les zones de pedra calcària blanca. Prefereix les valls, congostos, i els bancs de rierols de muntanya, principalment en elevacions més altes, com els penya-segats protegits de l'Altiplà d'Edwards a Texas, (on la població és protegida en l'Àrea Natural Estatal Lost Maples). Malgrat els climes continentals prevaldrà sobre tots els de la seva àrea de distribució natural, creix bé en el clima marítim de Vancouver. És de creixement lent quan és jove, i no té gaires plagues.
A vegades és plantat com un arbre ornamental, valorat per la seva tolerància a la sequera i la capacitat de créixer als paisatges rocosos.

## Taxonomia

En el passat, aquesta espècie havia estat considerada una subespècie d'Acer saccharum amb el nom d'Acer saccharum subsp. grandidentatum.

### Subespècies

Dins d'aquesta espècie es reconeixen les dues subespècies següents :
* Acer grandidentatum var. grandidentatum
* Acer grandidentatum var. sinuosum (Rehder) Little

### Sinònims

Els següents noms científics són sinònims homotípics d'Acer grandidentatum:
* Acer barbatum var. grandidentatum (Nutt.) Sarg.
* Acer nigrum var. grandidentatum (Nutt.) Fosberg
* Acer saccharum var. grandidentatum (Nutt.) Sudw.
* Acer saccharum subsp. grandidentatum (Nutt.) Desmarais
* Saccharodendron grandidentatum (Nutt.) Nieuwl.

## Referències

* 1 2 3 «Acer grandidentatum» (en anglès). Plants of the World Online. Royal Botanic Gardens. Kew. [Consulta: 9 juliol 2023].
* ↑ «Acer saccharum subsp. grandidentatum » (en anglès). Plants of the World Online. Royal Botanic Gardens. Kew. [Consulta: 9 juliol 2023].
# 2047

L'any 2047 (MMXLVII) serà un any comú que començarà en dimarts segons el calendari gregorià, l'any 2047 de l'era comuna (CE) i Anno Domini (AD), el 47è any del tercer mil·lenni, el 47è any del segle xxi, i el vuitè any de la dècada del 2040.

## Esdeveniments previstos
### Països Catalans

* 1 d'octubre - trentè aniversari del Referèndum sobre la independència de Catalunya de l'1 d'octubre.
* 27 d'octubre, trentè aniversari de la data en què el ple del Parlament de Catalunya declarà la independència de Catalunya i es formà la República de Catalunya, aprovada amb 70 vots a favor, 2 vots en blanc i 10 vots en contra. Mentrestant el Senat d'Espanya aprovà l'ús del 155 i convoca les eleccions el 21 de desembre de 2017.

### Resta del món

* 12 de gener - Eclipsi lunar total.
* Juliol: un missatge de Missatge per al missatge d'Intel·ligència Terrestre (METI) anomenat Teen Age Message enviat des del radiotelescopi Yevpatoria RT-70] arribarà a la seva destinació, 47 Ursae Majoris estrella.
* 1 de juliol - El present "un país, dos sistemes" a Hong Kong pot acabar, ja que es va garantir durant 50 anys a partir de l'1 de juliol de 1997, previst a la Llei bàsica de Hong Kong. L'acord va ser plantejat per Deng Xiaoping per tractar la reunificació de Hong Kong amb la República Popular de la Xina en 1997, i es va estipular en la Declaració conjunta sinó-britànica de 1984. El que es farà no s'indica en cap document.
* 7 de juliol - Eclipsi lunar total.
* 31 de desembre - Després d'aquesta data, les obres publicades entre l'1 de gener de 1978 i el 31 de desembre de 2002 tenen la possibilitat d'ingressar al domini públic als Estats Units. La llei de drets d'autor dels EUA prohibeix específicament que qualsevol treball creat durant aquest període no ingressi automàticament al domini públic abans d'aquesta data.

## Referències

* ↑ «Referèndum de l'1 d'octubre». Arxivat de l'original el 2020-11-25. [Consulta: 19 novembre 2018].
* ↑ «Declaració de la independència i evolució».
* 1 2 3 «Esdeveniments de l'any 2047» (en castellà). [Consulta: 19 novembre 2018].
* ↑ (anglès) PDF Hong Kong and Macau: Icons of Freedom (Part 1) by John Cobin, Ph.D. for The Times Examiner January 18, 2006.
* ↑ See also the transcript Arxivat 15 April 2005$^{[Datemismatch]}$ a Wayback Machine. of Deng's dialogue with Margaret Thatcher.
# Ada Gentile

Ada Gentile (Avezzano, Itàlia, 26 de juliol de 1947) és una compositora italiana d’obres orquestrals, de cambra i vocals.
Va estudiar al Conservatorio Santa Cecilia de Roma, on va obtenir la llicenciatura en piano el 1972 i la llicenciatura en composició el 1974. Va ampliar els seus coneixements en composició amb Goffredo Petrassi a l'Academia Nazionale di Santa Cecilia de Roma. El 1978 va fundar el Contemporary music Festival de Roma.
Les seves obres, destacades pel delicat joc tímbric, han estat interpretades en els principals centres musicals d’'Europa. Del seu catàleg cal destacar Veränderungen, Shading, Adagio per un’estate, Improvviso, Il flauto di vertebre o Scaglie di mare. Ha estat vicerectora del Conservatorio Santa Cecilia entre 1999 i 2005. El 2018 va rebre l'honor de "Cavaller al Mèrit de la República", per la seva activitat com a compositora i per a la difusió de la música italiana al món.

## Referències

* ↑ Boenke, H. Alais. Flute Music by Women Composers: An Annotated Catalog (en anglès). ABC-CLIO, 1988, p. 44. ISBN 978-0-313-26019-3.
* 1 2 «Ada Gentile». The Living Composers Project, 02-01-2017. [Consulta: 30 maig 2020].
* ↑ Ada Gentile nuovaconsonanza (anglès)
* ↑ 28th edition of the contemporary music Festival Arxivat 2008-05-01 a Wayback Machine. NUOVI SPAZI MUSICALI (anglès)
* ↑ Classes magistrals Arxivat 2007-06-14 a Wayback Machine. Conservatori Superior Liceu
* ↑ «La compositrice abruzzese Ada Gentile, Cavaliere al merito della Repubblica» (en italià). Notizia.net, 03-06-2018. [Consulta: 30 maig 2020].

## Enllaços externs

* (italià) Pàgina web de la compositora
* (anglès) Biografia i obres a www.guitaronline.it
# Adirampatnam

Adirampatnam o Adrampet és una ciutat del districte de Thanjavur a Tamil Nadu. El seu nom deriva d'Adivira Ramapatnam que en tamil vol dir "la ciutat del gran heori Rama". Està situada a la costa i la població es dedica a la pesca i l'explotació de sal.
Sota domini britànic fou part del taluk de Pattukottai dins el districte de Tanjore a la presidència de Madras.

## Referències

Aquest article incorpora text de la Imperial Gazetteer of India, Oxford, Clarendon Press, 1908-1931
# Adis

Els adis, abors o abars són un poble de l'Índia a Arunachal Pradesh, emparentats amb els miris o misings, d'origen tibetà. Abar, paraula assamesa, vol dir "barbar" i era donat a diverses tribus de la frontera, però el nom adi és més acurat per designar al poble. Es dividien en els bar o bor (grans abars) i els abars pasi-meyong.

## Referències

* Adis
Viccionari
# 3 (telefonia mòbil)

Hutchison 3G Enterprises S.A.R.L., coneguda com a Hutchison 3G (acrònim H3G) i que opera sota la marca 3 (Three), és una empresa mundial de telefonia mòbil del grup xinès CK Hutchison Holdings Limited (abans Hutchison Whampoa Limited), que opera amb xarxes basades en tecnologia UMTS a Àustria, Dinamarca, Hong Kong i Macau, Indonèsia, Irlanda, Itàlia, Suècia, Regne Unit.
CK Hutchison Holdings té una participació majoritària a les 3 xarxes, a excepció de 3 Hong Kong i Tri Indonèsia. Aquestes xarxes són propietat majoritària de Hutchison Telecommunications International, en la qual CK Hutchison Holdings té un 50,003% d'interès.

## Referències

* ↑ «Home | Three.com». [Consulta: 19 octubre 2019].
* ↑ «History | Three.com». Arxivat de l'original el 2019-10-19. [Consulta: 19 octubre 2019].

## Enllaços externs

* 3 - Lloc web oficial
# AFC

AFC té els següents significats:
* AFC Ajax Amsterdam (neerlandès) o Amsterdamsche Football Club Ajax, club de futbol neerlandès
* Altonaer FC von 1893 o Altona 93, club de futbol alemany
* American Football Conference (anglès) o Conferència americana (NFL), conferència de la lliga de futbol americà dels Estats Units d'Amèrica
* Asian Football Confederation (anglès) o Confederació Asiàtica de Futbol, òrgan de govern del futbol a Àsia
* Associació Francesa de Catalanistes, associació catalanísitca a l'Estat francès
* Athletic Football Club Bournemouth, club de futbol anglès
# Administrador de Infraestructuras Ferroviarias

Administrador d'Infraestructures Ferroviàries (ADIF) és una empresa estatal i fou creada a través de la Llei Ferroviària aprovada a Espanya quan la Unió Europea va sol·licitar la progressiva liberalització del mercat del ferrocarril. Depèn del Ministeri de Foment.
Les normatives de la Unió Europea exigeixen diferenciar l'activitat de gestió de les infraestructures ferroviàries (que es considera un monopoli estatal) i els operadors que ofereixen serveis de transport, mercat obligat a admetre competència de manera similar a la telefonia, la telefonia mòbil o la xarxa elèctrica.
La llei aprovada per l'Estat va fer que l'1 de gener de 2005 finalitzés el monopoli establert fins llavors per part de la companyia estatal RENFE i l'empresa va dividir-se en dues seccions:
* Renfe Operadora: operadora de transport de mercaderies i passatgers en règim de competència amb altres possibles operadors europeus interessats en el mercat ferroviari espanyol.
* Adif: Entitat estatal que gestiona les infraestructures (vies, estacions i senyalització entre altres) cobrant un cànon a les empreses usuàries de la xarxa. En l'actualitat però, l'única operadora és Renfe a causa de la lenta actuació de l'Estat en la liberalització d'aquest mercat.
Així Renfe Operadora s'encarrega del transport de passatgers en un teòric règim de lliure competència (tot i que a la pràctica ADIF encara no ha establert cap concurs d'adjudicació de llicències) i ADIF manté el monopoli en el manteniment i ampliació de la infraestructura ferroviària a Espanya. Des de l'1 de gener de 2013 ADIF també gestiona la infraestructura de les vies estretes de Feve.
Al voltant del 2019 hi hagué una polèmica perquè el Col·legi d'Arquitectes de Catalunya va denunciar que una clàusula per a la licitació de les obres de "reordenació de l'estació de Sants que obligava l'empresa adjudicatària a tenir una oficina tècnica plenament operativa dins de l'àrea metropolitana de Madrid". El Tribunal Administratiu Central de Recursos Contractuals, el qual depèn del Ministeri d'Hisenda, els donà la raó i va fer que s'eliminara la clàusula exigida per ADIF.

## Referències

* ↑ «- Directori i organigrames - Espanya i la seva administració - Inicio». administracion.gob.es - Gobierno de España. Arxivat de l'original el 2021-02-26. [Consulta: 4 gener 2021].
* ↑ Tezanos, A. «Adif licita la implantación del ancho estándar en la estación de Castelló». El Periódico Mediterráneo, 12-04-2019 [Consulta: 14 abril 2019].
* ↑ «Ana Pastor anuncia la liberalización del transporte ferroviario a partir de julio de 2013». La Vanguardia, 20-07-2012. [Consulta: 20 juliol 2012].
* ↑ Bella, Emili «Victòria dels arquitectes contra el centralisme en la licitació de les obres de Sants». El Punt Avui, 25-09-2019 [Consulta: 19 octubre 2019].

## Enllaços externs

* Administrador de Infraestructuras Ferroviarias - Lloc web oficial
# Aeroport de Nemba

L'Aeroport de Nemba (codi IATA: -, codi OACI: HRYN) és l'aeroport que serveix Nemba, ciutat situada al districte de Bugesera, a la província de l'Est, Ruanda, vora la frontera entre Ruanda i Burundi. Aquesta ubicació es troba aproximadament a 50 km, per avió, al sud-est de l'Aeroport Internacional de Kigali, actualment, el major aeroport del país.
Les coordenades geogràfiques de l'aeroport són:2° 19' 48.00"S, 30° 12' 0.00"E (Latitud:-2.33000; Longitud:30.20000). L'aeroport de Nemba està situat a una altitud d'uns 1495 metres sobre del nivell del mar. L'aeroport disposa d'una única pista sense pavimentar que fa aproximadament 1.100 metres de llarg.

## Informació general

L'aeroport de Nemba és un petit aeroport rural que fa servei a la ciutat de Nemba i comunitats veïnes. És un dels vuit (8) aeroports civils públics sota l'administració de l'Office Rwandais de l'Aviation Civile.

## Referències

* ↑ Nautical Distance Between Kigali and Nemba With Map
* ↑ Details About Nemba Airport

## Enllaços externs

* Aeroport de Nemba a Google Maps
* Website of Rwanda Civil Aviation Authority
# Aechmea napoensis

Aechmea napoensis és una espècia de planta epífita de la família Bromeliaceae. És endèmica de l'Equador. Forma denses colònies connectades per estolons curts en els arbres queden en peu en les pastures. Habita els boscos tropicals o subtropicals o l'estatge montà. Està amenaçada per la pèrdua d'hàbitat.

## Sinònims

* Streptocalyx pallidus H.E.Luther.
* Streptocalyx squamiferus Philcox.

## Referències

* 1 2 Kew World Checklist of Selected Plant Families
* ↑ Manzanares, J.M. & Pitman, N. 2003. Aechmea napoensis. [http:www.iucnredlist.org 2006 IUCN Red List of Threatened Species. ] A 20 d'agost de 2007.
* 1 2 (anglès) «Aechmea napoensis L.B.Sm. & M.A.Spencer». [Consulta: 2 juny 2014].
# Agrònom

* Per a altres significats, vegeu «Enginyer agrònom».
    Vegeu agronomia per la ciència que tracta l'estudi dels conreus i dels sóls.
Agrònom (en grec antic ἀγρονόμος) eren uns magistrats descrits per Aristòtil que actuaven a l'antiga Grècia. Eren equivalents als astinoms que exercien les seves funcions a la ciutat i tenia uns deures similars als hilors, els vigilants dels boscos.
Aristòtil no diu en quins estats existien, però segurament eren propis de l'Àtica, ja que Plató els menciona en diverses ocasions com a integrants d'un dels cossos policials. Però no aclareix quines funcions feia l'agrònom. En un lloc diu que controlaven les fronteres, quan això corresponia a l'estrateg. En un altre els defineix com els que es feien càrrec dels desbordaments dels rius quan causaven inundacions. Les funcions dels agrònoms no les menciona cap més autor antic, però Demòstenes parla d'un cas d'inundació on un magistrat especial, potser l'agrònom, es va fer càrrec de la situació. No sembla probable que el càrrec fes referència a alguna qüestió forestal, per la manca de boscos a Grècia, i perquè ja hi havia altres magistrats amb aquestes funcions.

## Referències

* ↑ Smith, William (ed.). «Agronomi». A Dictionary of Greek and Roman Antiquities (1890). [Consulta: 9-XII-2020].